**NOTĂ INFORMATIVĂ**

**la proiectul hotărîrii Guvernului„Cu privire la aprobarea Conceptului tehnic al Sistemului informaţional automatizat naţional de informare și comunicare pentru supravegherea pieţei”**

1. **Temei pentru elaborare**

Proiectul prezentei hotărîri este realizat în vederea executării pct.173 din Planul naţional de acţiuni pentru Implementarea Acordului de Asociere Republica Moldova – Uniunea Europeană în perioada 2017-2019, aprobat prin Hotărîrea Guvernului nr. 1472 din 30.12.2016, cu scopul de a asigura conformitatea cu obiectivele Acordului de Asociere RM-UE în materie de conformare la principiile şi practica prevăzute în acquis-ul relevant al Uniunii privind supravegherea pieței.

Proiectul sus-menţionat are drept scop sprijinirea în regim automatizat a măsurilor corective de supraveghere a pieței în ceea ce privește comercializarea produselor nealimentare în vederea organizării interacțiunii eficiente și a schimbului de informații dintre autoritățile de supraveghere a pieței și organul vamal.

1. **Generalităţi**

În contextul dezvoltării cadrului legal referitor la supravegherea pieței în conformitate cu normele europene, Republica Moldova a adoptat Legea nr.7 din 26 februarie 2016 privind supravegherea pieţei în ceea ce priveşte comercializarea produselor nealimentare, care trebuie sa asigure accesul pe piață a produselor sigure pentru consumatori și conforme cerințelor esențiale stabilite în reglementările tehnice aplicabile.

Astfel, întru executarea art.34 al legii prenotate a fost elaborat proiectul hotărîrii Guvernului cu privire la aprobarea Conceptului tehnic al Sistemului informaţional automatizat naţional de informare și comunicare pentru supravegherea pieţei”.

Proiectul are ca obiectiv punerea la dispoziția autorităților de supravegherea a pieței și a organului vamal a unui instrument de asistență în identificarea produselor nesigure sau neconforme puse la dispoziție pe piață sau care urmează a fi introduse pe piață.

1. **Principalele prevederi ale proiectului**

Sistemul informațional va sprijini, în regim automatizat, măsurile de supraveghere a pieţei în ceea ce privește comercializarea produselor nealimentare, acesta fiind compatibil cu Sistemul informaţional automatizat „Registrul de stat al controalelor”.

Acesta va asigura autoritatea de coordonare a activităţilor de supraveghere a pieţei cu un instrument eficient și centralizat pentru monitorizarea activităţilor desfăşurate şi măsurilor aplicate de autorităţile de supraveghere a pieţei în cooperare cu organului vamal pentru a asigura că produsele sînt conforme cu cerinţele esenţiale aplicabile sau că nu pun în pericol sănătatea, siguranţa ori alte aspecte ce țin de protecţia intereselor publice.

Autoritățile care vor furniza informații în sistemul informațional automatizat sunt: Agenţia pentru Protecţia Consumatorilor și Supravegherea Pieței (anterior Agenţia pentru Protecţia Consumatorilor), Agenţia pentru Supravegherea Tehnică (anterior Inspectoratul Principal de Stat pentru Supravegherea Tehnică a Obiectelor Industriale Periculoase, Inspecţia de Stat în Construcţii, Serviciul Protecţiei Civile şi Situaţiilor Excepţionale), Agenţia Navală a Republicii Moldova (anterior Agenţia Navală), Autoritatea din subordinea MEI (anterior MTID) responsabilă de supravegherea în domeniul transportului feroviar, Agenţia Naţională pentru Sănătate Publică Agenția Națională pentru Reglementare în Comunicații Electronice și Tehnologia Informației (anterior Ministerul Tehnologiei Informației și Comunicațiilor), Inspectoratul pentru Protecția Mediului (anterior Autoritatea din subordinea Ministerului Mediului responsabilă de supravegherea în domeniul ambalajelor şi deşeurilor de ambalaje) și Serviciul Vamal.

1. **Măsuri instituţionale şi organizaţionale pe care le implică actul elaborate**

Proiectul nu prevede instituirea unei autorităţi sau instituţii noi pentru implementarea prevederilor stabilite. **În calitate de autorități de supraveghere a pieței sunt cele menționate în anexa la Legea nr.** 7 din 26 februarie 2016**, dar și cele menționate în reglementările tehnice aplicabile din domeniile armonizate.**

1. **Fundamentarea economico-financiară**

Implementarea proiectului Hotărîrii Guvernului se va realiza din contul mijloacelor prevăzute anual în bugetul de stat, precum şi din partea donatorilor, conform legislaţiei în vigoare.

**Viceministru Vitalie IURCU**